Mardž
<s>Mardž (arapski: لمرج / Al-Marj, što znači livada) je grad od 54,010 stanovnika (sa širom okolicom 123,720) na sjeveroistoku Libije, u Okrugu Mardž u kom je 
administrativni centar.</s>

<s>Geografske karakteristike 
Mardž se prostire po istoimenoj dolini na zapadnom rubu planinskog masiva Jebel Akhdar, nedaleko od mediteranske obale.</s>

<s>Historija</s>

<s>Po brojnim pretpostavkama (iako to nije ničim potvrđeno) današnji grad je nastao na lokalitetu antičke Barke.</s>

<s>Barka 
Barka ili Barke (grčki: Βάρκη) je isčezli antički grad kog su osnovali grčki kolonisti u 6. vijeku pne..</s><s>Na početku je egzistirao kao perzijski vazal da bi od 5. vijeka pne. stekao autonomiju i počeo se suprotstavljati kartažanskoj dominaciji na Mediteranu.</s>

<s>Aleksandar Veliki zauzeo je Barku 331. pne., a nakon njega gradom vladaju Ptolemeidi a nakon njih Rimljani.</s><s>Kad su Arapi zauzeli Kirenajku u 7. vijeku postao je jedan od glavnih centara regije, pa se po njemu i cijela visoravan nazvala - Barga.</s><s>Počeo je stagnirati u 12. vijeku, da bi u slijedećim vijekovima potpuno propao i ostao napušten.</s>

<s>Mardž 
Osmanlije su oko 1840. izgradile zamak u isto vrijeme podignuta je i sanusitska džamija sa medresom oko koje je niknulo današnje naselje, u ono vrijeme jedino u unutrašnjosti Kirenajke.</s><s>Tad je promjenjeno ime u Mardž.</s>

<s>Kraljevina Italija zauzela je Kirenajku 20. aprila 1913.</s><s>U vrijeme talijanske kolonijalne uprave izgrađena je željeznička pruga Bengazi-Kirena-Derna koja je prošla preko Mardža.</s><s>Pored tog u to vrijeme značajno je poboljšana poljoprivreda u plodnoj dolini 
pa je Mardž izratao u administrativno-trgovački centar i planinski resort od nekih 3680 stanovnika. 
antičko ime - Barca vraćeno je 1927.</s>

<s>Pored pozitivnog bilo je i lošeg jer je 1930. u gradu podignut koncentracioni logor za buntovne Beduine.</s>

<s>Teško je razoren u potresu 1963. pa je nakon tog podignut na solidnijem tlu 5 km dalje.</s><s>Novi grad je podijeljen na kvartove, tako da svaki ima stambene objekte, dućane, ambulantu, kino i javni park.</s><s>Sam grad je dobio veliku opću bolnicu.</s>

<s>Privreda i transport
Današnji Mardž je trgovački centar poljoprivnedne okolice koja godišnje ima 400 mm kiše i proizvodi žitarice (ječam i pšenicu), voće i povrće.</s><s>Poznat je po Centru Marzotti koji se bavi unapređenjem stočarstva.</s>

<s>Dobrim cestama je povezan sa drugim libijskim gradovima duž mediteranske obale.</s>

<s>Izvori</s>

<s>Vanjske veze</s>

<s>Al-Marj, Libya</s>

<s>Gradovi u Libiji</s>

